E E L N Õ U

NARVA LINNAVALITSUS

K O R R A L D U S

Narva								    ____.12.2016.a nr _____ - k

Narvas Uusküla tänav 18a hoones 
asuvate ruumide tasuta kasutusse andmine
ja ühtse kuutasu kehtestamine
(MTÜ LAULUKLUBI EHHO)

1. ASJAOLUD JA MENETLUSE KÄIK

Narva Linnavalitsusele laekus MTÜ-lt LAULUKLUBI EHHO, registrikood 80175937, taotlus, milles palutakse anda tasuta kasutusse Narvas Tuleviku tänav 7 hoone keldrikorrusel asuvad ruumid nr 4 ja 5 üldpindalaga 15,3 m2, mittetulundusühingu tegevuse korraldamiseks ning kehtestada kommunaalteenuste eest tasumisel soodustus. 
MTÜ LAULUKLUBI EHHO edendab kultuurilis-valgustuslikku tegevust Narva linna noorte seas.

Käesoleva ajani kasutas MTÜ LAULUKLUBI EHHO tasuta Narvas Aleksander Puškini tänav 33 hoones asuvaid ruume üldpinnaga 16,9 m². 
Linna arenguplaanide teostamiseks vabastatakse Aleksander Puškini tänav 33 hoone üürnikest ja lammutatakse.

Narva Linnavalitsuse 13.01.2016. a korraldusega nr 31-k kehtestati Mittetulundusühingule LAULUKLUBI EHHO, registrikood 80175937, Narvas Aleksander Puškini tänav 33 hoones asuvate ruumide kasutamisel 2016. aastaks hoone hooldus- ning kommunaalteenuste kulude katmiseks ühtne kuutasu suuruses 0,60 eurot 1m2.

Narva Linnavalitsuse Kultuuriosakond toetab  MTÜ LAULUKLUBI EHHO  taotlust kehtestada 2017. a hoone hoolduskulude ja kommunaalteenuste tasumisel ühtne kuutasu.
  
MTÜ LAULUKLUBI EHHO taotlust arutati Narva Linnavalitsuse linnavarakomisjoni koosolekul 14.12.2016 (protokoll nr 15) ning otsustati:
1. Soovitada anda MTÜ-le LAULUKLUBI EHHO, registrikood 80175937, avalikku enampakkumist korraldamata määramata ajaks tasuta kasutusse Narvas Tuleviku tänav 7 hoone keldrikorrusel asuvad ruumid nr 4 ja 5 üldpindalaga 15,3 m2, mittetulundusühingu tegevuse korraldamiseks.
 
2. Kehtestada MTÜ-le LAULUKLUBI EHHO Narvas Tuleviku tänav 7  hoones asuvate ruumide kommunaalkulude ja hoone hoolduskulude tasumiseks 2017. aastal ühtne kuutasu suuruses 0,60 eurot 1m2 kohta. 

3. Narva Linnavalitsuse Arhitektuuri- ja Linnaplaneerimise Ametil esitada punktides 1 ja 2 toodud otsused Narva Linnavalitsuse istungile korralduse vastuvõtmiseks.




2. ÕIGUSLIKUD ALUSED

2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 5 lg 1 punkti 3 alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra § 621 sätestab, et Korra §-s 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2. Korra § 46 lg 4 ja § 7 lg 2 p 3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (lg 1 p 3 alapunkt b) alusel. 

2.3. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Tuleviku tänav 7  hoone bilansiline valdaja.

2.4. Korra § 7 lg 2 p 3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega.

2.5. Korra § 52¹ kohaselt Linnavalitsuse korralduse alusel võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

3.  OTSUS

3.1. Anda Mittetulundusühingule LAULUKLUBI EHHO, registrikood 80175937, avalikku enampakkumist korraldamata määramata ajaks tasuta kasutusse Narvas Tuleviku tänav 7 hoone keldrikorrusel asuvad ruumid nr 4 ja 5 üldpindalaga 15,3 m2, mittetulundusühingu tegevuse korraldamiseks.

3.2. Kehtestada Mittetulundusühingule LAULUKLUBI EHHO, registrikood 80175937,  2017. aastaks Narvas Tuleviku tänav 7 hoones asuvate ruumide kasutamise eest ühtne kuutasu suuruses 0,60 eurot 1m2.

3.3. Narva Linnavalitsuse Arhitektuuri- ja Linnaplaneerimise Ametil sõlmida MTÜ-ga LAULUKLUBI EHHO punktis 3.1 nimetatud ruumi tasuta kasutamise leping.

4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks MTÜ-le LAULUKLUBI EHHO.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

